Document ID: 32014R1219

IZVEDBENA UREDBA KOMISIJE (EU) št. 1219/2014
z dne 13. novembra 2014
o spremembi Priloge II k Izvedbeni uredbi (EU) št. 577/2013 glede seznama ozemelj in tretjih držav
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 576/2013 Evropskega parlamenta in Sveta z dne 12. junija 2013 o netrgovskih premikih hišnih živali in razveljavitvi Uredbe (ES) št. 998/2003 (1) ter zlasti člena 13(1) in (2) Uredbe,
ob upoštevanju naslednjega:
(1)
Z Uredbo Komisije (EU) št. 1160/2014 (2) je bila Nekdanja jugoslovanska republika Makedonija vključena v seznam iz dela C Priloge II k Uredbi Evropskega parlamenta in Sveta (ES) št. 998/2003 (3).
(2)
Z dnem začetka uporabe Uredbe (EU) št. 576/2013, ki razveljavlja in nadomešča Uredbo (ES) št. 998/2003, tj. z 29. decembrom 2014, bodo države in ozemlja s seznama v delu C Priloge II k Uredbi (ES) št. 998/2003 navedene v delu 2 Priloge II k Izvedbeni uredbi Komisije (EU) št. 577/2013 (4).
Zato bi bilo treba Nekdanjo jugoslovansko republiko Makedonijo vključiti v seznam iz dela 2 Priloge II k Uredbi (EU) št. 577/2013.
(3)
Zaradi jasnosti in upoštevanja določb Pogodbe o pristopu Hrvaške in Sklepa Evropskega sveta 2012/419/EU (5) je primerno spremeniti dela 1 in 2 Priloge II k Izvedbeni uredbi (EU) št. 577/2013 ter v celoti nadomestiti Prilogo II k navedeni uredbi.
(4)
Izvedbeno uredbo (EU) št. 577/2013 bi bilo zato treba ustrezno spremeniti.
(5)
Ukrepi iz te uredbe so v skladu z mnenjem Stalnega odbora za rastline, živali, hrano in krmo -
SPREJELA NASLEDNJO UREDBO:
Člen 1
Priloga II k Izvedbeni uredbi (EU) št. 577/2013 se nadomesti z besedilom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Uporablja se od 29. decembra 2014.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. novembra 2014

Labels: 8
3
0
6
18